

PÁLYÁZAT - "TÉRSÉGI EGYÜTTMŰKÖDÉS A BAKONYALJÁTÓL A DUNÁIG"  
  
  
  
**Összesen 500 millió forint vissza nem térítendő európai uniós támogatást nyert konzorciumvezetőként Kisbér Város Önkormányzata, valamit konzorciumi tagként Ács, Ászár, Bábolna, Bakonysárkány, Ete és Tárkány Önkormányzata, továbbá az OFA Kft. az EFOP-3.9.2- 16 - Humán kapacitások fejlesztése térségi szemléletben című pályázati alapban.**

Az önkormányzatok a projektidőszak alatt azt a célt tűzték ki maguk elé, hogy a humán közszolgáltatások területén jelentkező települési különbségeket felmérjék, azokat csökkentsék, illetve javítsanak a humán közszolgáltatások minőségén is.

Az EFOP-3.9.2-16-2017-00018 azonosítószámú projektnek köszönhetően olyan fejlesztések várhatóak, amelyek hatására a konzorciumi tagok közötti jelenlegi szolgáltatásbeli eltérések a humán közszolgáltatások terén megszűnnek és az érintett településeken dolgozó szakemberek közösen együttműködve alakíthatják ki stratégiájukat a jövőbeni helyi és térségi fejlesztésekhez kapcsolódóan.

A programban a szakemberek fejlesztésén, képzésén kívül kiemelt szerepet kapnak azon gyerekek, akiknek a munkaerő-piaci érvényesülését támogatni szükséges. Az iskolán kívüli táborokon, családi napokon, képzéseken és tanfolyamokon olyan ismeretekre tehetnek szert a tanulók, amelyeket a gyakorlatban hasznosítani tudnak, bővülnek pénzügyi és nyelvi ismereteik, gyárlátogatásokon vehetnek részt, megismerhetik a környék potenciális munkaadóit, ismerkedhetnek a jövő lehetőségeivel.

Az Önkormányzatok a fejlesztés keretében ezen felül kiemelt figyelmet fordítanak az érintett célcsoport bevonására a legkisebbektől az idősebbekig, ezért számos program valósul meg a zárásig, amelyekről a települések folyamatos tájékoztatást tesznek közzé.

Az Európai Unió és a Magyar Állam által nyújtott támogatás összege: 500 millió forint. A támogatás mértéke ennek 100%-a. A program tervezett előrelátható befejezési dátuma: 2021.09.30.  
  
További információ:  
  
Kisbér Város Önkormányzata  
  
[http://www.kisber.hu](http://www.kisber.hu/)

[kisber\_sajtokozlemeny](http://www.acs-varos.hu/elemek/kisber_sajtokozlemeny)  
  
[efop\_3\_9\_2\_16\_2017\_00018\_d\_fekvo\_vajojel\_nelkuli](http://www.acs-varos.hu/elemek/efop_3_9_2_16_2017_00018_d_fekvo_vajojel_nelkuli)  
  
